

**Подмярка - 6.4.1. „Инвестиции в подкрепа на неземеделски дейности“ от ПРСР 2014-2020 г.**

Очакван прием: април – юни 2023 год.

**Изисквания към кандитите:**

* Микропредприятия /персонал до 9 души средносписъчен брой вкл. за последните 2 финансови години, съгласно справки подавани към НСИ/
* Регистрирани като еднолични търговци или юридически лица по Търговския закон.
* Фирмите трябва да имат седалище/клон на територията на община от селски район.

**Допустими дейности:**

Предоставя се подпомагане за инвестиции в неземеделски дейности, които са насочени към развитие на услуги във всички сектори на икономиката. Допустимо е производство на енергия от възобновяеми енергийни източници за собствено потребление, т.е. закупуване и монтаж на ФЕЦ за задоволяване на нуждите на действащо микропредприятие – медицински или стоматологичен център.

**Допустими разходи:**

* Строителство - изграждане, ремонт или реконструкция на недвижимо имущество;
* Закупуване, включително чрез лизинг на нови машини и оборудване до пазарната стойност на активите, включително медицинско и стоматологично оборудване и апаратура, както и оборудване на аптека;
* Общи разходи, свързани с хонорари на архитекти, инженери и консултанти, хонорари, свързани с консултации относно екологичната и икономическата устойчивост, включително проучвания за техническа осъществимост, които могат да са максимум 12% от стойността на целия проект;
* Нематериални инвестиции: придобиване и създаване на компютърен софтуер и придобиване на патенти, лицензи, авторски права и марки.

**Условия за допустимост:**

* Инвестицията да се осъществява в селски район;
* Инвестицията да няма отрицателно влияние върху околната среда;

**С предимство са:**

* Проекти, насочени към създаване или развитие на здравни и социални услуги. Насочеността се определя от **кода по КИД-2008:**
	+ **Сектор Q**

**• Q 86.21 „Дейност на общопрактикуващи лекари“;**

**• Q 86.22 „Дейност на лекари специалисти“;**

**• Q 86.23 „Дейност на лекари по дентална медицина“;**

* + **Сектор G**

**• G 47.73 „Търговия на дребно с лекарства и други фармацевтични стоки“;**

* Проекти, подадени от кандидати, притежаващи опит или образование в сектора, за който кандидатстват или проекти, подадени от кандидат, чийто собственик или представляващ притежава образование и/или стаж в сектора, за който кандидатства.
* Кандидати, осъществявали дейност най-малко 3 години преди годината на кандидатстване - фирмата е имала нает персонал и е реализирала приходи от дейността си;
* Проекти на кандидати, на които седалището на дружеството е в същата община, в която ще е извършва инвестицията от най-малко една календарна година.
* Проекти, създаващи нови работни места.

**Минимална стойност на проекта** – 10 000 евро.
 **Максимална стойност на проекта** – 600 000 евро.

**Финансовата помощ** е до 50% от разходите по проекта, но не повече от 200 000 евро и при спазване на правилата за „минимална помощ“

След одобрение на проекта е допустимо авансово плащания в размер до 50% от одобрената финансова помощ, след предоставяне на банкова гаранция.

**За повече информация и контакти:**

Телефон: +359 (2) 954 11 26, pr@blsbg.com